Parlamentoya Sûrîye roniştişê ewroyênî de Qirkerdişê Armenîyan ê 1915î sey qirkerdişî qebûl kerd. Badê Lubnanî Sûrîye bi nê qerarî bîye welatê diyînî yê ereban ke nê qerarî qebûl keno.
Meclîsê Sûrîye Qirkerdişê Armenîyan o ke 1915î de hetê dewleta osmanîyan ra ame kerdene şermezar kerd. Serekê Komîteya Ereb û Tekîlîyanê Teberî yê Parlamentoya Sûrîye Butros Morjana derheqê qerarî de vat: ''Wextê ci ameyo ke  hêrişê teberê merdimîye bêrê şermezarkerdene û seba ke reyna mere kerdene tedbîrî bêrê girewtene.''
